SET Index จะเป็นดัชนีที่สะท้อนการเคลื่อนไหวของอะไร
SET Index จะเป็นดัชนีที่สะท้อนการเคลื่อนไหวของราคาหลักทรัพย์ทั้งหมด (Composite Index) และจะมี SET50 Index คำนวณ โดยใช้หุ้นสามัญจดทะเบียนที่ผ่านการคัดเลือก 50 อันดับแรก และ  SET100 Index คำนวณโดยใช้หุ้นสามัญจดทะเบียนที่ผ่านการคัดเลือก 100 อันดับแรก  โดยคำนวณแบบถ่วงน้ำหนักด้วยมูลค่าหลักทรัพย์ตามราคาตลาด

หุ้นที่อยู่ใน SET 50 เป็นหุ้นที่มี market cap ขนาดใหญ่ทั้งหมด ซึ่งหุ้นมีน้ำหนักกับ SET Index ค่อนข้างมาก ดังนั้น การที่ SET Index ตกติดลบทุกวัน ก็ไม่ได้หมายถึงหุ้นตัวอื่น ๆ จะโดนไปด้วย ในปี 2020 มีกรณีศึกษา หุ้นที่วิ่งสวนตลาด หรือ วิ่งคนละทางกับ SET Index หุ้นตัวแรกเป็นหุ้นขนาดกลาง Asian ผลตอบแทนตั้งแต่ในปี 2019 ประมาณเดือน ต.ค 2019 วิ่งสวนผลตอบแทนของ SET index ในช่วงปี 2020 มาก เพราะผลประกอบการของ Asian Q1 โตแบบปีต่อปี ถึงประมาณ 75% และโตแบบราย 3 เดือนต่อ 3 เดือน โตประมาณ 500% และโตต่อเนื่องไป Q2 และ Q3 หุ้นตัวที่สอง เป็นหุ้นขนาดใหญ่ Delta ผลตอบแทนตั้งแต่ในปี 2019 ประมาณเดือน ต.ค 2019 วิ่งสวนผลตอบแทนของ SET index ในช่วงปี 2020 มาก เพราะแม้ผลประกอบการของ Delta Q1 โตแบบปีต่อปี ติดลบประมาณ – 21% แต่ โตแบบราย 3 เดือนต่อ 3 เดือน โตประมาณ 120% และโตต่อเนื่องแบบปีต่อปีใน Q2 และ Q3 ระดับบวก 100% กว่าขึ้นไป ดังนั้น อย่าให้ SET Index ลวงตาหลอกว่า ตลาดแย่แล้ว ไม่ดีไปหมด เพราะหุ้นผู้นำที่เติบโตเหนือตลาดยังมี
ความรู้ทางการเงิน